Vijoklinis pelėvirkštis

Vijoklinis pelėvirkštis (Fallopia convolvulus) – rūgtinių (Polygonaceae) šeimos, pelėvirkščio (Fallopia) genties augalas. Paplitęs Europoje, Šiaurės Afrikoje, Azijoje.

Augalas vienmetis, vijoklinis. Stiebas laipiojantis, iki 1 m ilgio, laikrodžio rodyklės kryptimi vyniojasi apie kitų augalų stiebus. Lapai paprastieji, lygiakraščiai, širdiški, 1,5–6 cm ilgio, 0,7–3 cm pločio, su 6–15 mm ilgio lapkočiu. Žiedai smulkūs, žalsvai pilki ar žalsvai balti, susitelkę į trumpas kekes.

Lietuvoje dažnas augalas. Auga daržuose, laukuose, pasėliuose. Piktžolė.Дударь А. К. Ядовитые и вредные растения лугов, сенокосов, пастбищ. – Москва: Россельхозиздат, 1971. – С. 29. Mėgsta saulėtas vietas, gerai vėdinamą dirvą. Vijoklinio pelėvirkščio sėklos tinkamos valgymui ir seniau naudotos maistui.Роллов А. Х. Дикорастущие растения Кавказа, их распространение, свойства и применение. – Тифлис, 1908. – С. 386.


 Šaltiniai 

Kategorija:Rūgtiniai
Kategorija:Piktžolės